Ülviyyə Tahir

Ülviyyə Tahir (tam adı: Ülviyyə Tahir qızı Mustafayeva; 15 noyabr 1980, Bəydövül, Göyçay rayonu, Azərbaycan SSR, SSRİ) — Azərbaycanlı yazıçı, tərcüməçi və publisist.

 Həyatı 

Ülviyyə Tahir qızı Mustafayeva 15 noyabr 1980-ci ildə Azərbaycan SSR, Göyçay rayonunun, Bəydövül kəndində anadan olmuşdur.

 Təhsili 

1987—1998-ci illərdə Göyçay rayonu, Ə.Əsgərov adına orta məktəbdə təhsil almışdır.

1998-ci ildə Məhəmməd Əmin Rəsulzadə adına Bakı Dövlət Universitetinin (indiki Bakı Dövlət Universiteti) Tarix fakültəsinə daxil olmuş və 2002-ci ildə həmin fakültəni bitirmişdir.

2009-cu ildə Azərbaycan Dillər Universitetinin İngilis dili fakültəsinə daxil olmuşdur.

 Fəaliyyəti 

2009-cu ildə ilk hekayəsini yazmışdır.

2014-cü ildə Hədəf Nəşrlərinin təsis etdiyi, “Kitabevim.Az” və Azərbaycan Dövlət Gənc Tamaşaçılar Teatrının təşkilatçılığı ilə həyata keçirilən “Anamın Kitabı” pyes müsabiqəsində "Anamın tabutu" adlı pyeslə iştirak etmiş və 44 balla 7-ci yer olub.

"Stokholm Sindromu" hekayəsilə "Ədəbi Azadlıq-2015" müsabiqəsində iştirak edib.

Hazırda 150-ə yaxın hekayə, araşdırma məqalənin və tərcümə kitablarının müəllifidir.

 Əsərləri 
Müəllifi olduğu əsərlər

Şeytanın missiyası
Üzü cəhənnəmə
Buqələmun
Ortaq şəhər (hekayələr kitabı)
ALJİR
Şükriyyə Taleyim

Tərcümə və şərhçisi olduğu əsərlər
Co Navarro / Marvin Karlins, Bədən dili
Nevzat Tarhan, Qadın psixologiyası (Kadın psikolojisi) (nəşr edilməyib)

 İstinadlar 


 Həmçinin bax 

 Ceylan Mumoğlu

 Xarici keçidlər 
 Rəsmi bloqu

 Ülviyyə Tahir — Azadlıq Radiosunun rəsmi saytında



Kateqoriya:Azərbaycanlı yazıçılar